	
	[image: image1.jpg]




	[image: image2.png]



	REPUBLIKA HRVATSKA

BJELOVARSKO-BILOGORSKA ŽUPANIJA

GRAD ČAZMA

 GRADONAČELNIK


KLASA: 612-01/22-01/02
URBROJ: 2103-2-02/01-22-1
Čazma,  19.09.2022.

Sukladno članku 7. Zakona o kulturnim vijećima i financiranju javnih potreba u kulturi (Narodne novine 83/22) i članka 50. Statuta Grada Čazme (“Službeni vjesnik” Grada Čazme broj 13/21), Gradonačelnik  Grada Čazme donosi 

ODLUKU

 o objavljivanju Javnog poziva za predlaganje  programa javnih potreba u kulturi Grada Čazme za 2023. godinu 
Članak 1. 

Prioriteti i ciljevi 

Temeljem Zakona o kulturnim vijećima i financiranju javnih potreba u kulturi („Narodne novine“ broj 83/2022) Grad Čazma objavljuje Javni poziv za predlaganje  programa javnih potreba u kulturi Grada Čazme za 2023. godinu. Javnim pozivom se osigurava transparentnost dodjele financijskih sredstava i omogućava odabir najkvalitetnijih programa i projekata koji su od interesa za opće dobro. Tekst javnog poziva se objavljuje na web stranici Grada Čazme, a javni poziv je otvoren za podnošenje prijava najmanje 30 dana od dana njegove objave. Javni poziv je usklađen sa svim važećim zakonskim propisima i razvojnim dokumentima Grada Čazme.   

Pod javnim potrebama u kulturi koje se sufinanciraju sredstvima Proračuna Grada Čazme podrazumijevaju se kulturni programi od interesa za Grad Čazmu, s prioritetom razvoja kulturnih aktivnosti na području Grada Čazme, podrška redovnoj djelatnosti udruga u kulturi, podrška fizičkim osobama u kulturi te očuvanja kulturne baštine. 

Svrha ovog Javnog poziva je prikupljanje prijedloga programa javnih potreba u kulturi na području Grada Čazme za 2023. godinu (jednogodišnji programi). Javne potrebe u kulturi čine kulturne djelatnosti, programi, akcije i manifestacije od interesa za Grad Čazmu koji se sufinanciraju iz Proračuna Grada Čazme. 
Članak 2. 

Područja javnih potreba u kulturi
 
Sukladno Zakonu o kulturnim vijećima i financiranju javnih potreba u kulturi, Grad Čazma sufinancirati će sljedeće programe od interesa za Grad Čazmu: 

1. kulturne djelatnosti:

a) arhivska djelatnost

b) muzejska djelatnost

c) knjižnična djelatnost

d) nakladnička i knjižarska djelatnost

e) audiovizualna djelatnost

2. kulturno-umjetničko stvaralaštvo:

a) dramska i plesna umjetnost

b) glazbena i glazbeno-scenska umjetnost

c) književnost

d) vizualne umjetnosti, dizajn i arhitektura

e) interdisciplinarne i nove umjetničke i kulturne prakse

f) digitalna umjetnost

g) kulturno-umjetnički amaterizam

3. djelatnost zaštite, očuvanja i održivog upravljanja kulturnom baštinom

4. transverzalna područja:

a) međunarodna kulturna suradnja i mobilnost

b) dostupnost, pristup i sudjelovanje u kulturi

c) raznolikost kulturnih izričaja

d) poduzetništvo u kulturnim i kreativnim industrijama

e) digitalizacija u području kulture.

Članak 3. 
Uvjeti i kriteriji za dodjelu financijskih sredstava
Na ovaj Javni poziv mogu se prijaviti  pravne ili fizičke osobe koje obavljaju djelatnosti iz područja kulture (ustanove u kulturi kojima Grad Čazma nije osnivač, udruge u kulturi, umjetničke organizacije, samostalni umjetnici i ostale pravne i fizičke osobe koji obavljaju djelatnosti iz područja kulture na području Grada Čazme).
Uvjet za prijavu je djelovanje i/ili provođenje aktivnosti na području Grada Čazme, od interesa za lokalnu zajednicu. 

Stručno povjerenstvo prilikom vrednovanja programa vodit će se kriterijima kvalitete sadržaja prijave, iskustva predlagatelja, opravdanosti troškova te društvene koristi za lokalnu zajednicu. 
Članak 4. 
Financiranje ustanova u kulturi kojima je osnivač Grad Čazma: 
Sredstva za financiranje javnih potreba u kulturi Grada Čazme osiguravaju se u Proračunu Grada Čazme.
Visinu sredstava za rad ustanova u kulturi kojima je Grad Čazma osnivač utvrđuje osnivač na temelju programa rada i razvitka ustanove i financijskog plana ustanove. 
Sredstva za rad ustanova u kulturi koja osigurava osnivač uključuju sredstva za plaće, sredstva za nabavu građe, sredstva za programe i projekte, materijalne izdatke, stalno stručno usavršavanje djelatnika, sredstva za zaštitu građe, kao i sredstva za investicije i investicijsko održavanje, ako posebnim zakonima nije drugačije određeno.
Ustanove u kulturi obvezne su dostaviti osnivaču izvješće o izvršenju programa rada i razvitka ustanove te izvješće o izvršenju financijskog plana ustanove sukladno aktu o osnivanju i statutu.
Članak 5.
Financijska sredstva u Javnom pozivu 
Sredstva za financiranje javnih potreba u kulturi koje Grad Čazme putem javnog poziva dodjeljuje pravnim osobama kojima nije osnivač (npr. udrugama u kulturi, župama) te fizičkim osobama u kulturi.  

Ukupna vrijednost ovog Javnog poziva je 400.000,00 kuna (53.089,12 EUR).
Najniži iznos financiranja koji se može zatražiti je 3.000,00 kuna (398,17 EUR), a najviši 100.000,00 kuna (13.272,28 EUR).  

 
Planira se ugovoriti dodjela financijskih sredstava za okvirno 15 programa. 
Prijavitelji u okviru ovog Javnog poziva mogu podnijeti najviše jednu prijavu za jedno programsko područje, sukladno registriranoj djelatnosti prijavitelja.   
Članak 6.
Način prijave i rokovi
Prijave na ovaj Javni poziv podnose se na propisanim obrascima koje čine sastavni dio ovog poziva. 
Svaka prijava obavezno mora sadržavati:

· ispunjen, potpisan i ovjeren obrazac prijave s financijskim planom (obrazac se može dobiti u Gradskoj upravi, putem e-maila elvira.babic.markovic@cazma.hr ili na web stranici www.cazma.hr)

· Samo za udruge - Rješenje o upisu u registar udruga (može u elektroničkoj verziji) 

Prijave prijedloga projekata dostavljaju se poštom ili osobno na adresu: Grad Čazma, Upravni odjel za društvene djelatnosti i unutarnji nadzor, Trg Čazmanskog kaptola 13, 43 240 Čazma, sa naznakom “Prijava prijedloga programa javnih potreba u kulturi za 2023.”.

Rok za podnošenje prijave je najkasnije do 31.10.2022. godine. 

Članak 7.
Postupanje s prijavama nakon provedbe javnog poziva

Zakašnjele i nepotpune prijave neće se razmatrati.

Članak 8.
Postupak objave rezultata

Upravni odjel za društvene djelatnosti i unutarnji nadzor predlaže Gradonačelniku Grada Čazme prijedlog Programa javnih potreba u kulturi u 2023. godini kojega usvaja Gradsko vijeće Grada Čazme te će se objaviti na službenoj mrežnoj stranici Grada Čazme.  Planirana sredstva za ovu godinu isplaćivati će se tijekom 2023. godine u skladu s realizacijom Gradskog  proračuna, a prema Zahtjevima korisnika programa, na temelju odluka o dodjeli sredstava i sklopljenih ugovora.
Članak 9.
Postupak dodjele financijskih sredstava:
Stručno vrednovanje prijavljenih programa i projekata provodi stručno povjerenstvo koje će imenovati Gradonačelnik Grada Čazme. 
Grad Čazma osigurava obavljanje stručnih, administrativnih, tehničkih i drugih poslova potrebnih za rad povjerenstava, kao i sredstva potrebna za njihov rad.
      Na temelju prijedloga povjerenstva, koji ima savjetodavni karakter, Gradonačelnik donosi odluku o dodjeli financijskih sredstava.

     Odluka o dodjeli financijskih sredstava donosi se u roku od 90 dana od dana donošenja Proračuna Grada Čazme. 
     Odluka o dodjeli financijskih sredstava objavljuje se na službenim mrežnim stranicama Grada Čazme. 
Članak 10.
Postupak podnošenja prigovora 
Odluka o dodjeli financijskih sredstava je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku.

Prigovor iz stavka 1. ovoga članka podnosi se u roku od osam dana od dana dostave odluke o dodjeli financijskih sredstava.

Odluka iz stavka 2. ovoga članka dostavlja se javnom objavom na mrežnim stranicama Grada Čazme. 
Dostava se smatra obavljenom istekom osmoga dana od dana javne objave na mrežnim stranicama Grada Čazme. 
Grad Čazma dužan je odgovoriti na prigovor iz stavka 2. ovoga članka u roku od 30 dana od dana podnošenja prigovora.
Članak 11.

Postupak ugovaranja odobrenih sredstava

S prijaviteljem programa i projekta, kojem su odobrena financijska sredstva Grad Čazma sklopiti će ugovor o financiranju. 
Članak 12.
Način korištenja odobrenih sredstava

Prihvatljivi troškovi po ovom javnom pozivu uključuju sredstva za plaće, autorske i umjetničke honorare, sredstva za naknade za rad, sredstva za nabavu građe, sredstva za programe i projekte, materijalne izdatke, mobilnost i međunarodnu suradnju, usavršavanje djelatnika i suradnika, sredstva za zaštitu građe, sredstva za investicije i investicijsko održavanje i druga sredstva ako su predviđena kriterijima pojedinog javnog poziva, osim ako posebnim zakonima nije drugačije određeno. 
Primjer prihvatljivih troškova: nabava uredskog i ostalog potrošnog materijala neophodnog za ostvarenje programa, troškovi prijevoza, tiskarske usluge, troškovi medijskog oglašavanja i promidžbe, najam prostora i opreme, neophodni troškovi neposredno povezani s provedbom programa, troškovi reprezentacije (samo u iznimnim slučajevima ukoliko je neophodno za provedbu programa).
Vrsta prihvatljivih troškova u realizaciji programa zaštite, očuvanja i održivog upravljanja kulturne baštine: građevinski radovi rekonstrukcije, obnove ili sanacije,  konzervatorsko-restauratorski radovi, arheološko-istraživački radovi, ostali neophodni troškovi neposredno povezani s provedbom prihvaćenog programa.
Neprihvatljivi troškovi realizacije programa: dugovi i stavke za pokrivanje gubitaka ili dugova, dospjele kamate, stavke koje se već financiraju iz drugih izvora, kupnja zemljišta ili građevina, osim kada je nužno za izravnu provedbu programa, kada se vlasništvo mora prenijeti na udrugu i/ili partnere, najkasnije po završetku projekta/programa, gubitci na tečajnim razlikama, zajmovi trećim stranama, troškovi nastali prije početka programa, ostali troškovi koji nisu izravno vezani uz provedbu programa ili nisu neophodni za provedbu programa, troškovi alkoholnih pića, troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim odjelom Grada dio tih troškova može priznati kao prihvatljiv trošak ukoliko je neophodan za provedbu programa), drugi troškovi koji nisu nužni za provedbu program.
Članak 13.

Način isplate odobrenih sredstava:

Odobrena sredstva korisnicima isplaćivat će se nakon podnesenog pisanog zahtjeva za isplatu od strane korisnika. Zahtjev se može podnijeti za cjelokupan iznos odjednom ili u više rata sukladno stvarno realiziranim aktivnostima i stvarnim potrebama korisnika. 

Sredstva će se u pravilu isplaćivati nakon održanih aktivnosti projekta (ili iznimno i u opravdanim situacijama neposredno prije održavanja aktivnosti/događanja) prema stvarno realiziranim troškovima projekta. Uz zahtjev za isplatu potrebno je priložiti vjerodostojnu dokumentaciju iz koje je vidljivo na koje će troškove sredstva Grada Čazme biti utrošena (predračun, račun, ugovor i sl.).

Ukoliko se zbog bilo kojih neplaniranih okolnosti aktivnost neće održati, sredstva neće biti isplaćena. 
Korisnik se obvezuje u svim obavijestima koje se tiču aktivnosti koju financijski podupire Grad Čazma, navesti da provedbu aktivnosti financijski podupire Grad Čazma te se obvezuje na svim javnim nastupima i medijskim prezentacijama, tiskanim, video i drugim materijalima vezanim uz program istaknuti logotip i naziv Grad Čazma kao institucije koja daje potporu njihovom radu te istaknuti sljedeću rečenicu: „Provedbu aktivnosti sufinancira Grad Čazma“.  
Članak 14.

Zabrana dvostrukog financiranja

Po ovom Javnom pozivu ne smiju se prijavljivati troškovi unutar programa za čiju cjelovitu provedbu su prijavitelji već dobili sredstva iz drugih javnih izvora. Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i odabranog programa po ovom Javnom pozivu. U slučaju da se ustanovi dvostruko financiranje programa, prijavitelj će morati vratiti sva primljena sredstva.
Članak 15.

Način izvještavanja te praćenja korištenja sredstava 

Grad Čazma dužan je nadzirati namjensko trošenje sredstava odobrenih ugovorom o financiranju za vrijeme provođenja i/ili nakon završetka programa. 
U realizaciji obveze iz stavka 1. ovoga članka Grad Čazma dužan je od korisnika sredstava zahtijevati podnošenje izvješća o potrošnji proračunskih sredstava te ima pravo poduzimati i druge radnje koje omogućuju učinkovit nadzor, uključujući i angažman vanjskih neovisnih stručnjaka.

Korisnik financijskih sredstava dužan je dostaviti Gradu Čazmi sve potrebne podatke o provođenju programa na obrascu izvješća. 
Obavezan prilog uz obrazac izvješća su fotokopije računa za utrošena proračunska  sredstva. 

Rok za podnošenje izvješća za 2023. godinu je 28.02.2024. 







        GRADONAČELNIK: 








Dinko Pirak, prof.
